        
[image: image1.png]



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	         Bucureşti 27.04.2010
   PL-x 166/2010

	
	


AVIZ
asupra proiectului de Lege privind aprobarea Ordonanţei Guvernului nr. 7/2010 pentru modificarea şi completarea Ordonanţei Guvernului nr. 43/1997 privind regimul drumurilor
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr. 7/2010 pentru modificarea şi completarea Ordonanţei Guvernului nr. 43/1997 privind regimul drumurilor, trimis cu adresa nr. PLx 166 din 13 aprilie 2010 şi înregistrată cu nr. 31/297 din 14 aprilie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 8 aprilie 2010, cu respectarea prevederilor articolului 76 alin. (2) din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege  în şedinţa din  27 aprilie 2010.
Proiectul de lege are ca obiect de reglementare modificarea şi completarea Ordonanţei Guvernului nr.43/1997 privind regimul drumurilor, intervenţii legislative care, aşa cum se arată în Nota de fundamentare, constituie o soluţie viabilă ce va conduce la exploatarea şi menţinerea în bună stare a drumurilor publice din România şi în acelaşi timp la atingerea dezideratului de creştere a siguranţei rutiere.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 64 din 28 ianuarie 2009.
Asociaţia Operatorilor Mobili din România a transmis Comisiei juridice în data de 26.04.2010, un punct de vedere prin care propun o serie de amendamente la PL-x 166/2010. Comisia juridică a hotărât ca adresa anexată să fie transmisă Comisia pentru Industrii şi Servicii pentru a fi analizată în cadrul dezbaterilor pe fond.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege face parte din categoria legilor ordinare. 
PREŞEDINTE,                        


          SECRETAR,

                         Daniel BUDA



            Gabriel ANDRONACHE
  Consilier, 

